Diari Oficial de la Generalitat Valenciana


Sumari del DOGV 9874, del 19-06-2024 (2024/5637)

RESOLUCIÓ d'11 de juny de 2024, del president del Consell Rector de la Corporació Valenciana de Mitjans de Comunicació, per la qual es publica la relació definitiva de persones que han superat les proves selectives per a la contractació de personal laboral fix de l'entitat en els llocs de treball d'administratiu o administrativa (convocatòria 03/2021), corresponent a l'oferta pública d'ocupació de la Corporació per a 2019.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9874

Data del DOGV
:   19-06-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/5637


Data del document
:   11-06-2024

Organisme emissor
:   Corporació Valenciana de Mitjans de Comunicació

Tipus de document
:   Resolució

Anàlisi jurídica

 Descriptors 

:   * Corporació Valenciana de Mitjans de Comunicació

RESOLUCIÓ d'11 de juny de 2024, del president del Consell Rector de la Corporació Valenciana de Mitjans de Comunicació, per la qual es publica la relació definitiva de persones que han superat les proves selectives per a la contractació de personal laboral fix de l'entitat en els llocs de treball d'administratiu o administrativa (convocatòria 03/2021), corresponent a l'oferta pública d'ocupació de la Corporació per a 2019. [2024/5637]  
  
  
Concloses les proves selectives per a la contractació de personal laboral fix de la Corporació Valenciana de Mitjans de Comunicació (CVMC) en llocs de treball d'administratiu o administrativa, convocades mitjançant la Resolució de 07.07.2021, de la vicepresidenta i presidenta en funcions del Consell Rector, publicada en DOGV 9124, de 09.07.2021, i d'acord amb el que s'estableix en la base 11 de la convocatòria, és procedent publicar en el Diari Oficial de la Generalitat Valenciana la relació definitiva de persones aprovades i concedir termini perquè les persones que hagen resultat seleccionades presenten la documentació original exigida en l'apartat 3 de la base 11.  
Havent-se rebut escrit de renúncia presentat pel candidat Joan Carles Camarena Lorente, d'acord amb el que estableix la base 12.4 de la convocatòria s'ha requerit de l'òrgan tècnic de selecció relació complementària de les persones que segueixen a les incloses en la relació de persones que han superat el concurs oposició proposada el 15 de maig de 2024 i s'ha incorporat a la relació definitiva la persona que ocupava la següent posició per ordre de puntuació.  
Per tot això, d'acord amb el que es preveu en l'article 4.2.c) del Reglament orgànic i funcional del Consell Rector (Resolució d'11 de gener de 2017, del president del Consell Rector de la Corporació Valenciana de Mitjans de Comunicació, publicada en el DOGV 7960, de 18.01.2017) resolc:  
  
Primer  
Publicar, a proposta de l'òrgan tècnic de selecció, la relació de persones que han superat les proves selectives, per ordre de puntuació, i que s'assenyalen en l'annex de la present resolució.  
  
Segon  
Concedir el termini de quinze dies hàbils, comptats a partir de l'endemà de la publicació de la present resolució en el Diari Oficial de la Generalitat Valenciana, perquè les persones que han superat les proves selectives aporten davant la CVMC la documentació original acreditativa del compliment dels requisits d'admissió a les proves que van ser al·legats en la sol·licitud, així com, si és el cas, del grau i tipus de discapacitat i les causes justificatives d'exempció o bonificació del pagament de taxa.  
  
En concret, haurà d'aportar-se la següent documentació:  
a) En el cas de les persones que no tinguen la nacionalitat espanyola, haurà d'aportar-se fotocòpia compulsada de la documentació que acredite trobar-se en algun dels supòsits en els quals la base 2.1.a) permet ser admés a les proves.  
a) Fotocòpia compulsada del títol acadèmic exigible segons el que s'estableix en la base 2.1.)c de la convocatòria o certificació acadèmica que acredite haver realitzat tots els estudis per a l'obtenció del títol. Si és el cas, certificat declaratiu de l'equivalència de títols. En el cas de titulacions obtingudes en l'estranger, fotocòpia compulsada de la credencial d'homologació o, si és el cas, del corresponent certificat d'equivalència, excepte en el cas en què s'haguera obtingut el reconeixement de la qualificació professional, en l'àmbit de les professions regulades, a l'empara de les disposicions de dret de la Unió Europea.  
  
b) Fotocòpia compulsada dels títols acreditatius dels nivells de coneixement del valencià i d'altres idiomes requerits en la convocatòria.  
  
c) Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.  
d) Declaració jurada de no haver sigut separada o separat de cap administració pública o òrgan constitucional o estatutari mitjançant expedient disciplinari, ni trobar-se inhabilitada o inhabilitat per a ocupacions o càrrecs públics per sentència judicial ferma, ni haver sigut acomiadada o acomiadat disciplinàriament de manera procedent per la CVMC o la Societat Anònima de Mitjans de Comunicació. Si es tracta de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.  
e) Còpia compulsada de la documentació original justificativa, si és el cas, d'exempció o bonificació del pagament de taxa.  
f) Còpia compulsada dels documents acreditatius dels mèrits valorats en la fase de concurs.  
D'acord amb el que es preveu en la base 11.4 de la convocatòria, les persones seleccionades que, dins del termini indicat i excepte casos de força major, no presenten la documentació acreditativa dels extrems indicats, o que de la mateixa es deduïsca que no disposen d'algun dels requisits exigits, perdran el dret de ser contractades i quedaran anul·lades totes les actuacions del procés que les afecten, sense perjudici de la responsabilitat en què pogueren haver incorregut per falsedat en les sol·licituds de participació.  
  
Tercer  
Amb la finalitat d'assegurar la cobertura de les places convocades, i d'acord amb el que es preveu en la base 12.4 de la convocatòria, quan es produïsquen renúncies de les persones seleccionades abans de la presa de possessió, o en el cas que aquesta no fora possible, l'òrgan convocant podrà requerir a l'òrgan tècnic de selecció una relació complementària de les persones que seguisquen a les proposades per a contractar-les com a personal laboral fix.  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8.3, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar, potestativament, recurs de reposició o bé plantejar directament recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició ha d'interposar-se davant la Presidència del Consell Rector en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu ha de plantejar-se davant del jutjat contenciós administratiu de València, en el termini de dos mesos comptadors des de l'endemà de la publicació en el Diari Oficial de la Generalitat Valenciana.  
Les citacions a termini en els recursos contenciosos administratius que se substancien contra la present resolució es faran mitjançant la inserció del corresponent edicte en el Diari Oficial de la Generalitat Valenciana.  
  
Burjassot, 11 de juny de 2024.- El president del Consell Rector: Miquel Francés i Domènec.  
  
  
  
ANNEX  
Relació de persones aprovades, per ordre de puntuació, convocatòria 03/2021 (administratiu o administrativa)  
  
Orde punt. DNI Cognom 1 Cognom 2 Nom Puntuació final  
1 \*\*\*\*\*416M MAIQUES LLACER CARLOS LUIS 80,67  
2 \*\*\*\*\*091J MOR MOLINA MIGUEL JOSE 76,93  
3 \*\*\*\*\*157Q GIMENO VALERO MARIA ALEJANDRA 64,84  
4 \*\*\*\*\*309Z BELTRAN NAVARRO MARIA CARME 56,73  
5 \*\*\*\*\*058N CAMPAYO CRESPO JOSE MIGUEL 55,39  
6 \*\*\*\*\*916C SANZ AMORÓS MARIA DEL MAR 53,64  
7 \*\*\*\*\*663F VALCARCEL BOTELLA ANA MARIA 53,59